《菊花盛开》
宋代·张埴

玉池吹醒芙蓉醉，回头红粉都无味。
秋宫人去金钱飞，过我茅茨若相慰。
起来采采为三嗅，犹是上天风露气。
餐英端可拔浊俗，南山在眼令人喟。
幽人所知晚节好，历历青蕊开犹未。
竹叶且与时一中，梅花后生来可畏。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。